จากที่เป็นข่าวในเรื่องของพยาบาลสังกัด กทม โดนบังคับให้ทำงานหนัก
จะขอเป็นอีกเสียงในการให้ข้อมูลที่เจอกับตัวเองค่ะ

ด้วยระบบการเบิกเงินของ กทม พยายาลขึ้น 24 ชม ไม่ได้หรอกค่ะ 

สำหรับหน่วยงานที่ดิฉันอยู่ยังไม่ได้ถึงขั้นบังคับให้ควง 24 ชม ติด 

แต่ให้ควงเวร ติดกันทั้งเวร8 บ้าง เวร 16 บ้าง ในช่วงที่มีบุคคลากรป่วยเป็นโควิดจำเป็นต้องหยุดพักงานเพื่อกักตัว โดนขอให้มาขึ้นช่วยแม้ทั้งที่เป็นวันหยุดเพียงวันเดียวทำให้ต้องลากเวรยาวตลอดระยะเวลา 18วันติด ก็แทบตายเหมือนกันค่ะ  

ทางหอผู้ป่วยแจ้งเรื่องกับฝ่ายการพยาบาลให้ทราบว่าคนขาดมากๆ ขอจำกัดเตียงในการรับคนไข้ แต่ฝ่ายการพยาบาลกลับแจ้งว่าไม่สามรถลดเตียงคนไข้ ได้ ให้วอร์ดหาแนวทางแก้ไขจัดการกันเอง ให้หาคนอื่นมาขึ้นเวรในเวรที่ขาด ในทางคำพูดแล้วพูดง่ายค่ะ แต่ในทางปฏิบัติจะไปหาพยาบาลจากไหนได้ทัน 

ดังนั้นพอหาคนไม่ทันจำเป็นที่จะลดพยาบาลในเวรให้เหลือน้อยลง นี่คือสิ่งที่ฝ่ายการพยาบาลจัดการ แล้วเกิดขึ้นจริงแล้วค่ะ 

เรื่องการขอลดเตียงในการรับผู้ป่วยขอลดไม่ได้ ทางวอร์ดเสนอให้ขอลดยอดผู้ป่วยที่ใส่ท่อช่วยหายใจลงจากเดิม 4 tube ขอเหลือ 2 tube แค่ในช่วงที่คนขาดเท่านั้น(หมายถึงช่วงที่มี พยบ.ป่วยเป็นโควิด) แล้วจะกลับมานับคนไข้ได้เต็มศักยภาพเมื่อมีคนทำงานครบทีม  ก็ไม่ได้รับการตอบกลับจากทางผู้ใหญ่ว่าให้ลดได้

วอร์ดสามัญดูแลคนไข้ด้วยอัตรา 1:9 แล้วค่ะตอนนี้

เป็นแบบนี้มาตลอดระยะเวลา3ปีที่โควิดเข้ามา  ฝ่ายการพยาบาลไม่เห็นใจคนทำงานเลย เขียนย้ายแผนกไม่ได้ อ้างขาดคน ลดเตียงไม่ได้ จนตอนนี้หมดใจการทำงานกับ รพ มากๆ 

พยาบาลในแผนกเตรียมจะลาออกพร้อมกันคร่าวๆตอนนี้ก็3-4คนแล้วค่ะ เพราะองค์กรไม่เคยรักคนทำงานเลย